आंगनबाड़ी कार्यकर्ताओं ने मीटिंग कर मांगों पर चर्चा की
आंगनबाड़ीकार्यकर्ता सहायिका यूनियन के पदाधिकारियों और कार्यकर्ताओं की बैठक महिला एवं बाल विकास विभाग मंत्री कविता जैन के निवास परिसर में हुई। जिसकी अध्यक्षता प्रांतीय प्रधान बिमला नैन और महासचिव पुष्पा दलाल ने की। उन्होंने मांग की कि सरकार कर्मियों को सरकारी कर्मचारी का दर्जा दे, तब तक न्यूनतम वेतन 18 हजार रुपए दे, हटाई गई कर्मियों को तत्काल बहाल किया जाए, केंद्रों का किराया जल्दी जारी किया जाना चाहिए। उन्होंने कहा कि मांगों को लेकर 18 मार्च को संयुक्त कर्मचारी मंच के प्रांतीय सम्मेलन में भी चर्चा की जाएगी। यह सम्मेलन सेक्टर-15 स्थित हुडा कार्यालय परिसर में होगा। मौके पर शकुंतला, निर्मला, सुदेश, अनीता गीता मौजूद रही।
hin_Deva hin_Deva